|  |  |
| --- | --- |
| Numri i lëndës: | 2019:079076 |
| Datë: | 02.09.2019 |
| Numri i dokumentit: | 00487549 |

**P.nr. 212/19**

**NË EMËR TË POPULLIT**

**GJYKATA THEMELORE NË PEJË-Departamenti i Përgjithshëm**, me gjyqtarin e vetëm gjykues Sejdi Blakaj , me pjesëmarrjen e sekretares juridike Gylaj Nepola , në çështjen penale ndaj të pandehurit Q.G nga fsh.K-Pejë , për shkak të veprës penale, Lëndim i lehtë trupor nga neni 188 par 1 nën par. 1.1 te KPRK-së , duke vendosur sipas aktakuzës së Prokurorisë Themelore në Pejë, Departamenti për Krime të Përgjithshme, PP/II.Nr.214/19 të datës 11.03.2019 ,pas mbajtjes së shqyrtimit gjyqësor me datë 21.08.2019, në prezencë të prokurorit të shtetit Astrit Gashi , të pandehurit Q G e ne mungesë te palës se dëmtuar , ka marrë dhe botërisht ka shpallë këtë:

**A K T GJ Y K I M**

**I pandehuri, Q. G e lindur .. ne fsh.K-Pejë ,me vendbanim në të njëjtin fshat , i biri i N dhe nënës Sh , e vajzërisë S, Shqiptar , shtetas i Republikës se Kosovës , gjendet në liri .**

**ËSHTË FAJTOR**

**Për shkak se:**

Me dt... rreth orës .. në fsh.K K.Pejë tjetrit i shkakton lëndime te lehta trupore , me pasoja te përkohshme për shëndet dhe të te te dëmtuarës gruas te tij M. S. ne atë mënyre qe , i pandehuri Q. pas një mosmarrëveshje me të dëmtuarën , të njëjtën e godet me shqelm dhe me shuplaka në fytyrë, kokë, dorë dhe gjokë dhe si rezultat i këtyre goditjeve të njëjtës i shkakton lëndime të lehta trupore në këto pjesë të trupit ,

Me çka ka kryer vepër penale, “Lëndim të lehtë trupor” nga neni 188 par 1 nën par.1.1 te KPRK-së

Andaj, gjykata duke u bazuar në nenin 7,41,42, 43,46,73, të KPK-së, nenit 188 par 1 nën par 1.1 të KPRK-së, si dhe nenit 365 të KPPRK-së, të pandehurin Q. G

**E GJ Y K O N**

Me dënim gjobe në shumë prej 200 € ( dyqind euro), të cilën shumë i pandehuri është i obliguar ta paguaj në afat prej 15 ditësh ,pasi që aktgjykimi të merr formën e prerë.

Nëse dënimi me gjobë nuk paguhet në afat të caktuar i njëjti do të zëvendësohet me dënim burgu, duke llogaritur një ditë burgim për çdo 20 euro të gjobës.

Obligohet i pandehuri që në emër të paushallit gjyqësor të paguaj shumën prej 20 euro kurse në emër të taksës për mbrojtjen e viktimave të krimit shumën prej 30 euro , të gjitha këto 15 ditë pasi që aktgjykim të merr formën e prerë.

Pala e dëmtuar për realizimin e kërkesës pasurore juridike udhëzohet ne kontest civil,

**A r s y e t i m**

Prokuroria Themelore ne Peje , me dt. 11.03.2019 kundër te pandehurit Q. G. nga fsh. .K K..Pejë ,ka ngritur aktakuzë PP-II- 214/19 , për vepër penale :” Lëndim i lehtë trupor” nga neni 188 par.1 nën par.1.1 te KPRK-së , duke i propozuar gjykatës që pas përfundimit të shqyrtimit dhe gjyqësore të pandehurin ta shpallë fajtor te dënoj sipas ligjit ,dhe ta obligoj ne pagimin e shpenzimeve procedurale.

Në shqyrtimin fillestarë të pandehurit- pasi që paraprakisht i është lexuar aktakuza, është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë qe i ka ndodhur. Këtë pranim fajësisë gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarës , i bindur se pranimi i fajësisë i pandehuri e ka bërë ashtu siç e parasheh ligji- vullnetarisht dhe pa ndikuar nga askush dhe në asnjë mënyre- e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin e lartësisë e masës ndëshkuese ,me ç ‘rast i pati parasysh të gjitha rrethanat rënduese dhe lehtësuese, rrethanë rënduese në rastin konkret gjyqtari nuk ka gjetur ,kurse nga ato lehtësuese ka çmuar : pranimin e fajësisë ,pendimin e thellë për këtë gjë, Qin korrekt në gjykatë, premtimin se tani e tutje do të ketë kujdes në sjelljet e tij në raport me ish bashkëshorten dhe faktin se tani me ish bashkëshorten i ka raportet shumë të mira.

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Vendimi mbi mundësinë e shndërrimit të dënimit me gjobë në dënim me burg është marrë konform nenit 46 par.3, të KPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.21.08.2018.

Sekretarja juridike Gj y q t a r i

***Gylaj Nepola Sejdi Blakaj***

UDHËZIM JURIDIK

Kundër këtij aktgjykimi, është e lejuar

Ankesa, në afat prej 15 ditësh, nga dita e

Pranimit, Gjykatës së Apelit në Prishtinë,

E përmes kësaj gjykate.